CELEX: 32013D0724
Language: et
Date: 2013-12-05 00:00:00
Title: 2013/724/EL: Komisjoni rakendusotsus, 5. detsember 2013 , liidu rahalise toetuse kohta seoses Küprosel 2013. aastal Newcastle’i haiguse vastu võitlemiseks võetud erakorraliste meetmetega (teatavaks tehtud numbri C(2013) 8560 all)

7.12.2013   
            
            
               ET
            
            
               Euroopa Liidu Teataja
            
            
               L 328/121
            
         KOMISJONI RAKENDUSOTSUS,
   5. detsember 2013,
   liidu rahalise toetuse kohta seoses Küprosel 2013. aastal Newcastle’i haiguse vastu võitlemiseks võetud erakorraliste meetmetega
   (teatavaks tehtud numbri C(2013) 8560 all)
   (Ainult kreekakeelne tekst on autentne)
   (2013/724/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 6 lõiget 2,
   ning arvestades järgmist:
   
               (1)
            
            
               Newcastle’i haigus on kodulindude ja teiste vangistuses elavate lindude nakkuslik viirushaigus, mis kahjustab tõsiselt kodulinnukasvatuse tulusust ja põhjustab häireid liidusiseses kaubanduses ning ekspordis kolmandatesse riikidesse.
            
         
               (2)
            
            
               Newcastle’i haiguse puhangu korral on oht, et haigustekitajad levivad eluslindude ja linnulihatoodete kaubanduse kaudu nii asjaomase liikmesriigi teistesse kodulinnukasvatusettevõtetesse kui ka teistesse liikmesriikidesse ning kolmandatesse riikidesse.
            
         
               (3)
            
            
               Nõukogu direktiivis 92/66/EMÜ (2) on sätestatud meetmed, mida liikmesriigid peavad Newcastle’i haiguse puhangu korral viivitamata rakendama, et hoida ära viiruse edasine levik.
            
         
               (4)
            
            
               Kooskõlas Euroopa Parlamendi ja nõukogu määruse (EL, Euratom) nr 966/2012 (3) artikliga 84 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (5)
            
            
               Otsuses 2009/470/EÜ on sätestatud kord, millega reguleeritakse veterinaariaalaste erimeetmete jaoks, sealhulgas erakorraliste meetmete jaoks antavat liidu rahalist toetust. Vastavalt kõnealuse otsuse artikli 3 lõikele 2 ja artikli 6 lõikele 2 saavad liikmesriigid rahalist toetust teatavate Newcastle’i haiguse tõrjemeetmetega seonduvate kulude katmiseks.
            
         
               (6)
            
            
               Otsuse 2009/470/EÜ artikli 3 lõikes 6 on sätestatud eeskirjad selle kohta, mitu protsenti liikmesriigi kantud kuludest võidakse katta liidu rahalisest toetusest.
            
         
               (7)
            
            
               Newcastle’i haiguse erakorraliste tõrjemeetmete rakendamiseks antava liidu rahalise toetuse suhtes kohaldatakse komisjoni määruses (EÜ) nr 349/2005 (4) sätestatud eeskirju.
            
         
               (8)
            
            
               Küprosel esines Newcastle’i haiguse puhanguid. Küpros võttis vastavalt direktiivile 92/66/EMÜ meetmeid nende haiguspuhangute vastu võitlemiseks.
            
         
               (9)
            
            
               Küprose ametiasutused teatasid toiduahela ja loomatervishoiu alalise komitee raames komisjonile ja teistele liikmesriikidele kooskõlas loomahaigustest teatamist ja nende likvideerimist käsitlevate liidu õigusaktidega kohaldatud meetmetest ning nende tulemustest.
            
         
               (10)
            
            
               Seega on Küprose ametiasutused täielikult täitnud kõik tehnilised ja halduskohustused, mis on sätestatud otsuse 2009/470/EÜ artikli 3 lõikes 2 ja määruse (EÜ) nr 349/2005 artiklis 6.
            
         
               (11)
            
            
               Praeguses etapis ei ole võimalik kindlaks määrata liidu rahalise toetuse täpset summat, sest hüvitamis- ja tegevuskulude kohta esitatud teave on hinnanguline.
            
         
               (12)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Küprosele
   1.   Küprosele antakse liidu rahalist toetust kulude katmiseks, mis nimetatud liikmesriigil tuli kanda seoses meetmetega, mis võeti vastavalt otsuse 2009/470/EÜ artikli 3 lõikele 2 ja artikli 6 lõikele 2 Newcastle’i haiguse vastu võitlemiseks 2013. aastal.
   2.   Lõikes 1 nimetatud rahalise toetuse suurus määratakse kindlaks hilisema otsusega, mis võetakse vastu otsuse 2009/470/EÜ artikli 40 lõikes 2 sätestatud korras.
   Artikkel 2
   Maksekord
   Artikli 1 lõikega 1 ette nähtud liidu rahalise toetuse esimene osamakse Küprosele 2013. aasta eest on 250 000 eurot.
   Artikkel 3
   Adressaat
   Käesolev otsus on adresseeritud Küprose Vabariigile.
   
      Brüssel, 5. detsember 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  Nõukogu direktiiv 92/66/EMÜ, 14. juuli 1992, millega kehtestatakse ühenduse meetmed Newcastle’i haiguse tõrjeks (EÜT L 260, 5.9.1992, lk 1).
   
      (3)  Euroopa Parlamendi ja nõukogu 25. oktoobri 2012.aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, 26.10.2012, lk 1).
   
      (4)  Komisjoni määrus (EÜ) nr 349/2005, 28. veebruar 2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (ELT L 55, 1.3.2005, lk 12).